Glynis Barberová

Glynis Barberová, rodená Glynis van der Rietová (* 25. október 1955, Durban, Južná Afrika) je juhoafrická-britská divadelná a televízna herečka.

 Život 
Narodila sa a vyrastala v Durbane v Juhoafrickej republike. Jej rodičia sa v roku 1960 rozviedli. Toho roku sa s matkou a nevlastným otcom Alexandrom Maxom odsťahovala do Johannesburgu. Jej matka zomrela v roku 1972. O rok neskôr sa odsťahovala do Anglicka, začala študovať na Mountview Theatre School. V Spojenom kráľovstve nakoniec zostala. V roku 1976 stretla svojho prvého manžela Paula Antonyho Barbera. Manželstvo vydržalo len 3 roky.

Aj keď hrala od roku 1978, zlom v jej kariére prišiel s rolou Soolin v sci-fi televíznom programe televízie BBC Blake's 7 v roku 1981. V roku 1982 prijala titulnú úlohu v televíznom seriáli Jane, kde hrala postavu z obdobia druhej svetovej vojny.

Napriek tomu je najviac známa svojou úlohou seržantky Harriet Makepeaceovej v britskom krimiseriáli Dempsey a Makepeaceová, pri ktorého natáčaní sa zoznámila aj so svojím druhým manželom, americkým hercom Michaelom Brandonom. Ich svadba sa konala 18. novembra 1989. Dňa 21. novembra 1992 sa páru narodil syn Alexander Max Brandon.

 Iné projekty 

 Externé odkazy 
 Oficiálna stránka


 Filmografia na TV.com 

 Zdroj 

Kategória:Afrikánci
Kategória:Juhoafrické filmové herečky
Kategória:Juhoafrické televízne herečky
Kategória:Britské filmové herečky
Kategória:Britské televízne herečky
Kategória:Osobnosti z Durbanu